**เอสซีจี เผยโฉม “ชะลอม สัญลักษณ์ APEC 2022 Thailand”**

**ดีไซน์ 3 มิติจากปูนคาร์บอนต่ำรักษ์โลก**

เอสซีจี เปิดตัว **“ชะลอม ตราสัญลักษณ์ APEC 2022 Thailand”** เอกลักษณ์หนึ่งเดียวในโลก ในการประชุมผู้นำเขตเศรษฐกิจเอเปค 14-19 พฤศจิกายน 2565 ณ ศูนย์การประชุมแห่งชาติสิริกิติ์ โดย **ผลงานนี้ผลิตจากนวัตกรรม CPAC 3D Printing Solution** เทคโนโลยีการพิมพ์ได้อย่างอิสระ สวยงาม ซึ่งเป็นการใช้เครื่องพิมพ์แบบ 3 มิติ ขนาดใหญ่ **ขึ้นรูปด้วยปูนงานโครงสร้าง เอสซีจี สูตรไฮบริด คาร์บอนต่ำ** เป็นมิตรต่อสิ่งแวดล้อมทางทะเล สร้างเสร็จไว ช่วยลดวัสดุเหลือทิ้งอย่างน้อย 70%สามารถสร้างสรรค์ได้หลายรูปแบบ ทั้งงานก่อสร้าง และงานตกแต่ง ทั้ง เฟอร์นิเจอร์ หรือชิ้นงานตกแต่งแลนด์สเคป รวมทั้งสามารถพริ้นท์เป็นวัสดุฐานลงเกาะตัวอ่อนปะการัง

**“ผลงานชะลอม ตราสัญลักษณ์ APEC 2022 Thailand”** นี้ เอสซีจี จะร่วมกับ APEC 2022 Thailand นำไปวางเป็นบ้านปะการังเพื่อฟื้นฟูแนวปะการังที่เสียหาย เพิ่มความหลากหลายระบบนิเวศทางทะเล ส่งเสริมการท่องเที่ยว สร้างรายได้ยั่งยืนให้ชุมชน ถือเป็นการต่อยอดแนวทาง BCG (Bio–Circular–Green Economy) ด้วยนวัตกรรมเพื่อโลกยั่งยืน

**รับชมวิดีโอการออกแบบ “ชะลอม สัญลักษณ์ APEC 2022 Thailand” ที่ https://youtu.be/IFdbOtqwtBQ**

##########